**Դելֆին Վեսպիզե** (ֆր.՝ Delphine Wespiser, հունվարի 3, 1992(1992-01-03), Մյուլուզ), ֆրանսիացի ֆոտոմոդել, 2012 թվականին դարձել է «Միսս Ֆրանսիա» մրցույթի հաղթող։ Նախկինում հաղթել է «Միսս Վերին Հռենոս 2011» և «Միսս Էլզաս 2011» մրցույթները։

Կենսագրություն
--------------

Դելֆինը ծնունդով Վերին Հռենոս դեպարտամենտի Մագստատ լե Բա կոմունայից է։ Նրա հայրը մասնագիտությամբ ճարտարապետ է, իսկ մայրը՝ լաբորանտ։ Ունի ավագ եղբայր։ Սովորել է Էլզասի դպրոցում, իսկ 2010 թվականին ավարտել տնտեսագիտության ուղղությամբ Դոն Բոսկո մասնավոր լիցեյը։ Ընդունվել է Վերին Էլզասի համալսարանի Կոլմարի տեխնոլոգիական ինստիտուտի միջազգային գործարարության և մենեջմենթի ֆակուլտետ։ 2011 թվականին Կինգերսհայմում մասնակցել է «Միսս Էլզաս» մրցույթին, որտեղ զբաղեցնել է առաջին հորիզոնականը։ 2011 թվականի դեկտեմբերի 3-ին Դելֆինը 19 տարեկանում հաղթել է «Միսս Ֆրանսիա 2012» մրցույթը՝ հավաքելով հեռուստադիտողների ձայների 32,3%-ը։ Մրցույթի եզրափակիչը Բրեստում։

Դելֆինը 2012 թվականին։
Դելֆինը համագործակցում է տարբեր հասարակական կազմակերպությունների հետ, որոնց թվում առանձնացվում են «Կյանքի քարավան» (ֆր.՝ La Caravane de la vie, դոնորական կազմակերպություն) և l'APAMAD (ֆր.՝ Association pour le maintien à domicile des personnes âgées — Ассоциация по уходу на дому за пожилыми людьми) կազմակերպությունները։ Հայտնի է որպես կենդանիների և Կենդանիների պաշտպանության միջազգային ֆոնդի իրավապաշտպան, որի արդյունքում դարձել է բուսակեր։ Մանուկ տարիքում, ինչպես փաստում է ինքը, շատ է ցանկացել անասնաբույժ, սակայն մաթեմատիկայի ցածր գնահատականները նրան հնարավորություն չեն տվել ընդունվել բժշկական համալսարան։

Բացի ֆրանսերենից (էլզասի բարբառ), տիրապետում է նաև անգլերենի և գերմաներենի։ Դրա հետ զուգահեռ ուսումնասիրում է նաև ֆրանսերենի մյուս բարբառները։

2013 թվականից Դելֆինը նկարահանվում է «Ֆորտ Բոյար» հեռուստախաղում։ Մարմնավորում է Դատավոր Բլանշի դերը, իսկ 2015 թվականից նաև՝ դատավոր Ռուժի։ Բլանշը կազմակերպում է մրցություններ այն խաղացողների համար, որոնք խաղի ընթացքում բանտարկվել են։ Բացի այդ, 2012 թվականին թիմերից մեկի կազմում մասնակցել է հեռուստախաղին։ 2015 թվականից Ռուժի կերպարում անց է կացնում մրցություններ թիմերի մասնակիցների համար՝ հաղթելու դեպքում տալով նրանց բանալիներ։

Ծանոթագրություններ
------------------

1. 1 2  GeneaStar
2. ↑
3. ↑  Delphine Wespiser, marraine de la Caravane de la vie - *L'Alsace-Le Pays*, 10 juin 2011
4. ↑  Miss France soutient Apamad et Apalib’ - apamad.fr
5. ↑  Delphine Wespiser, Miss France 2012, s’engage auprès d’IFAW pour la protection des animaux Archived 2012-04-28 at the Wayback Machine. - IFAW, 27 janvier 2012
6. ↑  Miss France défend les animaux - *Le Figaro*, 1 février 2012
7. ↑  Delphine Wespiser, une «Miss franche» fidèle à ses origines - *L'Alsace-Le Pays*, 12 décembre 2011
8. ↑  Miss France 2012 est avec nous au standard ! Archived 2012-01-10 at the Wayback Machine. - Podcast *NRJ*, 5 décembre 2011
9. ↑  À Brest, l'interview de Miss France 2012, l'Alsacienne Delphine Wespiser - *Ouest-France*, 4 décembre 2011

Արտաքին հղումներ
----------------

* Rendez-vous avec... Delphine Wespiser: Subject.fr, 2 décembre 2011 (ֆր.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | AlloCiné · Discogs · Internet Movie Database |
|  |
| Չափորոշչային վերահսկողություն | BNF: 179692506 · GND: 1147721947 · ISNI: 0000 0005 0378 0556 · SUDOC: 187857326 · VIAF: 317201479 · WorldCat VIAF: 317201479 |

 |